CELEX: 32021D1220(01)
Language: et
Date: 2021-11-23 00:00:00
Title: Nõukogu otsus, 23. november 2021, millega nimetatakse ametisse Euroopa Toiduohutusameti juhatuse liige 2021/C 512 I/03

20.12.2021   
               
               
                  ET
               
               
                  Euroopa Liidu Teataja
               
               
                  CI 512/12
               
            
         NÕUKOGU OTSUS,
         23. november 2021,
         millega nimetatakse ametisse Euroopa Toiduohutusameti juhatuse liige
         (2021/C 512 I/03)
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1,
         võttes arvesse Euroopa Komisjoni 14. juuli 2021. aasta kirjaga nõukogule esitatud kandidaatide nimekirja,
         võttes arvesse 18. oktoobri 2021. aasta kirjas esitatud Euroopa Parlamendi seisukohti
         ning arvestades järgmist:
         
                     (1)
                  
                  
                     Euroopa Toiduohutusameti sõltumatuse, hea teadusliku kvaliteedi, läbipaistvuse ja tõhususe tagamine on äärmiselt oluline. Samuti on hädavajalik tagada kõnealuse ameti koostöö liikmesriikidega.
                  
               
                     (2)
                  
                  
                     Määruse (EÜ) nr 178/2002 artikli 25 lõike 1 kohaselt peab neljal Euroopa Toiduohutusameti juhatuse liikmel olema tarbijaid ja toiduahela muid huvigruppe esindavates organisatsioonides töötamise kogemus. 30. juunil 2021 lõppes ühe sellise Euroopa Toiduohutusameti juhatuse liikme ametiaeg, kellel on kõnealune töökogemus. Seepärast tuleks kõnealune liige asendada uue liikmega, kellel on tarbijaid ja toiduahela muid huvigruppe esindavates organisatsioonides töötamise kogemus.
                  
               
                     (3)
                  
                  
                     Komisjoni esitatud kandidaatide nimekiri on läbi vaadatud eesmärgiga nimetada komisjoni esitatud dokumentide alusel ning Euroopa Parlamendi seisukohti silmas pidades ametisse uus Euroopa Toiduohutusameti juhatuse liige. Eesmärk on tagada võimalikult suur pädevus, ulatuslikud asjakohased eksperditeadmised ning kooskõlas nendega võimalikult lai geograafiline jaotumine liidus.
                  
               
                     (4)
                  
                  
                     Euroopa Parlamendi ja nõukogu määruse (EL) 2019/1381 (2) artikli 10 lõikes 2 on sätestatud, et 30. juunil 2022 ametis olevate Euroopa Toiduohutusamet haldusnõukogu liikmete ametiaeg lõpeb nimetatud kuupäeval. Seega tuleks vaba ametikoht täita ametiajaks, mis lõpeb 30. juunil 2022,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Toiduohutusameti juhatuse liikmeks ajavahemikuks 23. november 2021 kuni 30. juunini 2022 nimetatakse Marija CERJAK.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 23. november 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  EÜT L 31, 1.2.2002, lk 1.
         
            (2)  Euroopa Parlamendi ja nõukogu 20. juuni 2019. aasta määrus (EL) 2019/1381, mis käsitleb toiduahela ELi tasandi riskihindamise läbipaistvust ja kestlikkust ning millega muudetakse määrusi (EÜ) nr 178/2002, (EÜ) nr 1829/2003, (EÜ) nr 1831/2003, (EÜ) nr 2065/2003, (EÜ) nr 1935/2004, (EÜ) nr 1331/2008, (EÜ) nr 1107/2009 ja (EL) 2015/2283 ning direktiivi 2001/18/EÜ (ELT L 231, 6.9.2019, lk 1).